আল ফাতাহ মামুন : আমাদের প্রিয় মাতৃভূমি বাংলাদেশ যেন ক্রমেই অগ্নি দুর্ঘটনার স্বর্গরাজ্যে পরিণত হচ্ছে। প্রায়ই রাজধানীসহ দেশের কোথাও না কোথাও অগ্নিকা-ে ভস্মীভূত হচ্ছে কল-কারখানা, বস্তি, ব্যবসায় প্রতিষ্ঠান ও বসতবাড়ি। হতাহত হচ্ছে মানুষ। হচ্ছে বিপুল পরিমাণ আর্থিক ক্ষতিও। অনেকেই অগ্নিদগ্ধ হয়ে বিভীষিকাময় জীবন অতিবাহিত করছেন। সাম্প্রতিক সময়ে ঘটে যাওয়ারন দুর্ঘটনার জন্য কেউ কেউ আধুনিক প্রযুক্তিকে দোষছেন। মূলত অগ্নি দুর্ঘটনার পেছনে প্রযুক্তি নয় দায়ী মানুষের অসাবধানতা ও সচেতনতার অভাব। ফায়ার সার্ভিস ও সিভিল ডিফেন্সের হিসাব মতে বছরে অন্তত ১৬ হাজার অগ্নিকা-ের ঘটনা ঘটছে। গত ৮ বছরে সারা দেশে ১ লাখ ৩০ হাজার ২১৫টি অগ্নিকা-ের ঘটনা ঘটেছে। এতে নিহত হয়েছে ১ হাজার ৯২৮ জন। আহত হয়েছেন ১২ হাজার ৮২৫ জন। ওই সময়ে আনুমানিক ক্ষতির পরিমাণ সোয়া ৪ হাজার কোটি টাকার বেশি বলে এক পরিসংখ্যানে উল্লেখ করা হয়েছে। অনেক ঘটনা পরিসংখ্যানের বাইরে রয়ে যাওয়ায় প্রকৃত সংখ্যা আরো বেশি বলে ধারণা করছেন গবেষকরা।